Алматы обылысы, Қарасай ауданы,

Дарынды балаларға арналған үш тілде оқытатын Әл-Фараби атындағы

арнаулы гимназиясы

Бейнелеу өнері пәнінің мұғалімі:

Жәнет Дәлел

**Қазақ оюларының мәні мен сырын түсініп орнын тауып қолданып жүрміз бе?**

Бағызыдан бабадан балаға жалғасып, мирас болып сақталып, заманға сай түрленіп келе жатқан ою-өрнек, халқымыздың тұрмыс-тіршілігінде кем болса болмайтын, сәндік қолданбалы өнеріміздің тілі аталған асыл жауһары.

Оюмен ой айтқан бабаларымыз оюды тек әсемдік-көркемдік үшінғана емес философиялық ой мен ырым-тиымдарынан дерек береді.

Түркі танушы Мұрат Аджи Оюлар-түркі тектес халықтардың барығына ортақ екнін алға тартады. Қазақтың ою-өрнектерінен «Крест» пен төртбұрыш , өмір ширшықтары айқын көрініс тапқан.

Ұлттық архология мектебінің негізін қалаған Әлкей Марғұланда «Қазақ халқы кілең ою-өрнектің ортасында өмір сүреді» дейді.

Расыменде , бала кезде тұтынған бұйымдардан оюларды көріп өссекте, әрқайсысының өз мағынасы мен қолдану ерекшеліктері бар екнінойламайтынбыз. Бүгінде заманауи стилдегі киімдерден оюды байқағанымызбен, кейде орынысыз қолданған, тек эстетикаға мән берген оюларды кездестретінімізде бар.

Бұрын жазу, компус, сағат қолданбайтын кездеде ою-өрнек болды. Сол ою-өрнек арқылы халқымыз өз тыныс-тіршілігін, мәдениетін, өнерін, мәдени құндылықтарын ұрпақтан ұрпаққа жеткізді.

Елімізге белгілі этногроф С.Қасиманов қазақ ою-өрнектері үш түрлі ұғымды білдіреді дейді: Біріншіден, мал шаруашылығын, аңшылықты; екіншіден, жер-су, көші-қон көріністерін; үшіншіден, күнделікті өмірде кездесетін әртүрлі заттардың сыртқы бейнесі.

Оюлардың бояуыныңда өз сыры болады. Ашық-анық емес түспен боялған болса, құпия жазу екенін аңғара аласыз. Ою компазициясына сай Көк түс-аспан түсті, теңдік, еркіндікті; Ақ түс-ақиқат, шындық; Сары түс- даналық, адамгершілік, мұң, сағыныш; Жасыл түс- жастық пен көктемнің белгісі.

Ою-өрнектерді салған кезде түстердің сәйкесімділігі мен түстік композицясына баса назар аударған. Оюлар симетрия заңымен қатар, бір немесе бірнеше элементердің қайталанып ырғақ жасуын(ритім) сақтайды. Мысалы: «Қошқар мүйіз» элементінен мүіздің бірнеше рет қайталанғанын көреміз. Егер, «Қошқар мүіз» бестен көп, шексіз қайталанып ырғақты сақтаса бұл-«Шетой» жиекті ою-өрнек деп аталады.

Архологиялық қазба жұмыстар кезінде табылған құмыралардың бірталайы геометриялық ою-өрнекпен өрнектелген.

Ал неолит және қола дәуірінен белгі «Ұлу»өрнегі таптық құрылмға бөліне бастаған кезде бедерленген.

Қолмен тоқылған кілем, шымши немесе алашада табиғаттың төрт мезгілін көруге болады. Осылайша қоршаған орта көріністерін түспалдап, ұтымды жеткізген. Табиғаттың тілсім құбылыстарын оюарқылы түсіндіре білген.

Қазақтық төрқұлақ өрнегі бесінші Пазырық қорғанынан табылған кілемде кездеседі. Ал лашын қанат өрнегі көбінесе түскиіздерде кездеседі.

Сонымен қатар төсеніш бұйымдарда қолданылатын оюлар киім-кешектерде қолданылмайды. Себебі онда тек тұйқ және бітеу өрнектер қолданылған, «Қошқар мүйіз», «Арқар мүйіз», «Қос мүіз», «Сыңар мүіз», т.б. осы оюларды үй жиһаздарында, ер-тұрман, қару-жарақтарда кеңінен пайдалануға болады. «Ит құйрығы» аталатын ою-өрнек ешқашан бас киімдерде пайдаланбаған керісінше ерлердің шалбарының жырық балағына өрнектеген. Мұның астарында « Дұшпаның кеудеңнен жоғары өрмелемесін, дұшпаның төмен болсын» деген ырым жатыр.

Үге келген құдайы қонақ алаша мен басқұар, текеметпен сырмақ оюларына қарап, сол отбасының қай рудан, қандай әулеттен шыққандығын сұрамай ақ біледі. Кәнігі шеберлер төселе келе оюға өз бетімен жаңа түрлер енгізген. Әрбір елде, әрбір руда есімі мәшһур оюшылар өз өнерінің озық үлгілерін таратып отырған. Өнер зерттеуші Сейсен Мұхтарұлы «Оюды оқуға бола ма?» атты мақаласында : Дулаттың «Бүтін ай», Жалайырдың: «Тарақ», қоңыраттың «Босаға», Қыпшақтың «Қос әліп» найманның «Бір шақасы» таңба ретінде суреттеледі дейді.

Тағы бір айта кетерлігі, бойжеткен қыздың қолындағы білезікте бедерленген өрнегіне қарап, оған құда түскен-түспегенін ұғынған. Жас келіншек тұрмыс құрғанан кейінгі жәйкүін ою-өрнекпен бейнелеп төркініне сәлемдеме жіберген. «Құсмұрын» сәлемдемесі жіберілсе, құстай еркін екенін ұғынып уайымдамайтын болған, ал қошқар мүіз арқылы бойы ұзын, талдрмаш адам бейнесінде бейнеленсе халі нашар екенін анық аңғарып отырған. Үшбұрыш ішіндегі «Қошқар мүйіз» өрнегі жанға жылу қуат беретін от ұғымын, молшылық пен байлықты білдірсе, ромб тектес ішіндегі өрнек ер-әйел қарым қатынасын білдреді. « Шеңбер» оюы жарық өмір жолын ұғындрса, «Аққу қанаты» өрнегі сұлулықты, адалдықты, тазалықты насихаттайды.

Алыс жолға шыққан жолаушының киіміне «Түйе табан», «Түйе мойын», « Ботакөз» оюларын салған. «су», «Ирек», «Арық», «Тоғыз төбе», «Арпа гүл» өрнектері тоқшылықпен молшылықтың нышаны ретінде қолданған , әрі адам өмір жолы бұралаңнан тұратынын өрнек арқылы жеткізген.

Қазақ бойжеткендермен ер балалардың киімінде екі бөлек оюлар бедерленеді. Мысалы: қыз баланың камзол, пешпеттерінде гүл өрнектері немесе құс қанаты бейнеленсе ер балаларда: найза үші, қошқар мүіз, бүркіт тұмсық бедерлену себеі батыр, ержүрек, алғыр болсын деген ниетпен салынған.

Баба мұрасын бұзып жармай, мән мағынасын кетіп, ұсқынын қашырмай өз орнында, эстетикалық көркемдікпен қоса оның шығу тегін, айтар ойын, қолданыстағы орнын, дұрыс қолдану тәртібін жеткіншек жас ұрпаққа жеткізу, аманаттау біздің мойнымызда екені ақиқат. Бұл ұлт мәдениетіне қосар борышымыз деп блем.